*****

ΚΑΝΟΝΙΣΜΟΣ (ΕΟΚ) αριθ. 1303/83 ΤΗΣ ΕΠΙΤΡΟΠΗΣ

της 20ής Μαΐου 1983

για τον καθορισμό ειδικών λεπτομερειών εφαρμογής του καθεστώτος για τις άδειες εισαγωγής και τα πιστοποιητικά προκαθορισμού στον τομέα των μεταποιημένων προϊόντων με βάση τα οπωροκηπευτικά

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 516/77 του Συμβουλίου της 14ης Μαρτίου 1977 περί κοινής οργανώσεως αγοράς στον τομέα των μεταποιημένων οπωροκηπευτικών (1), όπως τροποποιήθηκε τελευταία από τον κανονισμό (ΕΟΚ) αριθ. 1088/83 (2), και ιδίως το άρθρο 9 παράγραφος 3 και το άρθρο 10 παράγραφος 3,

Εκτιμώντας:

ότι ο κανονισμός (ΕΟΚ) αριθ. 2104/75 της Επιτροπής (3), όπως τροποποιήθηκε τελευταία από τον κανονισμό (ΕΟΚ) αριθ. 2834/82 (4), καθορίζει τις ειδικές λεπτομέρειες εφαρμογής του καθεστώτος των αδειών εισαγωγής και των πιστοποιητικών προκαθορισμού στον τομέα των μεταποιημένων προϊόντων με βάση τα οπωροκηπευτικά· ότι οι διατάξεις του κανονισμού αυτού τροποποιήθηκαν πολλές φορές· ότι, επομένως, για λόγους σαφήνειας και διοικητικής αποτελεσματικότητας, θα ήταν σκόπιμο να ενσωματωθούν οι κανόνες αυτοί σε ένα ενιαίο κείμενο, πραγματοποιώντας ταυτόχρονα ορισμένες τροποποιήσεις που η πείρα έχει αποδείξει ότι είναι επιθυμητές·

ότι οι ειδικές λεπτομέρειες εφαρμογής του καθεστώτος αδειών εισαγωγής και πιστοποιητικών προκαθορισμού συμπληρώνουν και τροποποιούν τον κανονισμό (ΕΟΚ) αριθ. 3183/80 της Επιτροπής της 3ης Δεκεμβρίου 1980 περί κοινών τρόπων εφαρμογής του καθεστώτος πιστοποιητικών εισαγωγής, εξαγωγής και προκαθορισμού για τα γεωργικά προϊόντα (5), όπως τροποποιήθηκε τελευταία από τον κανονισμό (ΕΟΚ) αριθ. 2666/82 (6)·

ότι, για να καταστεί δυνατή η θέσπιση κατάλληλων μέτρων σε περίπτωση διαταραχής ή απειλής διαταραχής της αγοράς, πρέπει η Επιτροπή να μπορεί να εισαγάγει μία προθεσμία μεταξύ της αίτησης και της έκδοσης του πιστοποιητικού εισαγωγής·

ότι πρέπει να καθοριστεί η διάρκεια ισχύος των αδειών εισαγωγής, με ή χωρίς προκαθορισμό της εισφοράς για τα διάφορα προστιθέμενα ζάχαρα, αφού ληφθεί υπόψη η πρακτική του διεθνούς εμπορίου· ότι το ύψος της εγγύησης για τις άδειες εισαγωγής και τα πιστοποιητικά προκαθορισμού πρέπει να καθοριστεί σε επίπεδα που να επιτρέπουν την καλή λειτουργία του συστήματος αυτού·

ότι, για να εξασφαλιστεί καλύτερη γνώση του εμπορικού τύπου για ορισμένα προϊόντα, πρέπει να απαιτείται να αναφέρεται η χώρα καταγωγής και ο εισαγωγέας πρέπει να υποχρεώνεται να εισάγει από τη χώρα αυτή· ότι, όσον αφορά τα εμπορικά χαρακτηριστικά των εν λόγω προϊόντων, πρέπει να προβλεφθούν μερικές αποκλίσεις από τους κανόνες για την υποχρεωτική αναφορά της χώρας καταγωγής·

ότι, στην αίτηση άδειας, ο αιτών πρέπει να αναφέρει τη διάκριση του Κοινού Δασμολογίου· ότι, για ορισμένα προϊόντα που υπάγονται στις διακρίσεις 20.06 Β και 20.07 Β του Κοινού Δασμολογίου, δεν είναι πάντοτε δυνατό, λόγω σημαντικών διαφορών στην περιεκτικότητα ζάχαρης σε φυσική κατάσταση ή διακυμάνσεων του βαθμού μεταποίησης, να γνωρίζει κανείς τις ακριβείς διακρίσεις όταν υποβάλλει την αίτηση για την άδεια· ότι, για τα προϊόντα αυτά, θα προβλεφθούν ειδικές διατάξεις·

ότι η τρίτη περίπτωση του άρθρου 5 παράγραφος 1 του κανονισμού (ΕΟΚ) αριθ. 3183/80 προβλέπει ότι δεν θα πρέπει να απαιτείται άδεια για εργασίες που αφορούν ποσότητες για τις οποίες το ποσό της εγγύησης για την αντίστοιχη άδεια ανέρχεται σε 5 ECU η λιγότερο· ότι το άρθρο 13 παράγραφος 4 του κανονισμού (ΕΟΚ) αριθ. 3183/80 προβλέπει ότι δεν απαιτείται εγγύηση όσον αφορά τις άδειες εισαγωγής ή εξαγωγής ή το πιστοποιητικό προκαθορισμού όταν το ποσό εγγύησης είναι 5 ECU η λιγότερο, ή, σε ορισμένες περιστάσεις, 25 ECU η λιγότερο·

ότι η εφαρμογή των διατάξεων αυτών για τα μεταποιημένα προϊόντα με βάση τα οπωροκηπευτικά έχει σαν αποτέλεσμα, λόγω της κλιμάκωσης των ποσοστών εγγυήσεως, να υπάρχουν μεγάλες διαφορές ως προς την ποσότητα των προϊόντων·

ότι είναι απαραίτητο, ιδιαίτερα για λόγους διοικητικής ευκολίας, να καθοριστούν οι ποσότητες των προϊόντων που μπορούν να εισαχθούν χωρίς άδεια· ότι πρέπει επίσης να καθοριστεί το όριο κάτω από το οποίο θα εκδίδονται οι άδειες εισαγωγής και τα πιστοποιητικά προκαθορισμού χωρίς να κατατεθεί εγγύηση· ότι η δεύτερη περίπτωση του άρθρου 13 παράγραφος 4 του κανονισμού (ΕΟΚ) αριθ. 3183/80 δεν θα εφαρμοστεί·

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Μεταποιημένων Προϊόντων με βάση τα Οπωροκηπευτικά,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός αυτός καθορίζει τις ειδικές λεπτομέρειες εφαρμογής του καθεστώτος αδειών εισαγωγής και πιστοποιητικών προκαθορισμού που προβλέπονται στα άρθρα 9, 10 και 11 του κανονισμού (ΕΟΚ) αριθ. 516/77.

ΚΕΦΑΛΑΙΟ Ι

Άδειες εισαγωγής

Άρθρο 2

1. Οι άδειες εισαγωγής, με ή χωρίς προκαθορισμό της εισφοράς, θα ισχύουν για περίοδο τριών μηνών μετά την ημέρα έκδοσής τους, όπως καθορίζεται στο άρθρο 21 παράγραφος 1 του κανονισμού (ΕΟΚ) αριθ. 3183/80.

2. Όσον αφορά τα προϊόντα για τα οποία θεωρείται αναγκαίο να παρακολουθηθεί από κοντά η εξέλιξη των εισαγωγών, για να αξιολογηθεί το ενδεχόμενο διαταραχής της αγοράς, η Επιτροπή μπορεί να αποφασίσει ότι τα πιστοποιητικά εισαγωγής, με ή χωρίς προκαθορισμό της εισφοράς, εκδίδονται την πέμπτη ημέρα από την ημέρα υποβολής της αίτησης.

Άρθρο 3

1. Το ποσό της εγγύησης για τις άδειες εισαγωγής, χωρίς προκαθορισμό της εισφοράς, καθορίζεται για κάθε προϊόν ως εξής:

1.2.3 // // // // Κλάση

του Κοινού

Δασμολογίου

// Πειργραφή εμπορευμάτων

// Ποσό

σε ECU/100 χγρ

καθαρού βάρους // // // // ex 07.03 Ε // Μανιτάρια // 2,00 // ex 08.10 Α και ex 08.11 Ε // Φράουλαι και σμέουρα // 0,60 // 08.12 Γ // Δαμάσκηνα // 1,20 // 20.02 Α // Μανιτάρια // 2,40 // ex 20.02 Γ // Τοματοπολτός (1) // 1,80 // ex 20.02 Γ // Αποφλοιωμέναι τομάται // 0,60 // 20.02 Η // Μπιζέλια και φασολάκια // 0,60 // ex 20.03 // Σμέουρα // 0,60 // ex 20.05 Γ Ι β), Γ ΙΙ και Γ ΙΙΙ // Μαρμελάδαι, πηκταί, μαρμελάδαι, πολτοί και πάσται από σμέουρα, άπαντα προκύπτοντα εκ βρασμού, μετά ή άνευ προσθήκης σακχάρεως // 0,60 // ex 20.06 Β ΙΙ α) 7, Β ΙΙ β) 7 αα) 11

και Β ΙΙ β) 7 ββ) 11 // Ροδάκινα // 0,60 // ex 20.06 Β Ι ε), Β ΙΙ α) 8, Β ΙΙ β) 8

και Β ΙΙ γ) 1 δδ) // Σμέουρα // 0,60 // ex 20.06 Β ΙΙ γ) 2 ββ) // Σμέουρα (αλλά δίχως μίγματα οπωρών) // 0,60 // ex 20.06 Β Ι δ), Β ΙΙ α) 6, Β ΙΙ β) 6,

Β ΙΙ γ) 1 γγ) και Β ΙΙ γ) 2 αα) // Αχλάδια // 0,60 // 20.07 Β ΙΙ α) 5 και Β ΙΙ β) 6 // Χυμός τομάτας // 0,60 // // //

(1) Προϊόντα με ξηρό εκχύλισμα εις βάρος μεγαλύτερο από 12 %·

2. Το ποσό της εγγύησης για τις άδειες εισαγωγής, με προκαθορισμό της εισφοράς, καθορίζεται για κάθεν προϊόν ως εξής:

1.2.3 // // // // Κλάση

του Κοινού

Δασμολογίου

// Πειργραφή εμπορευμάτων

// Ποσό

σε ECU/100 χγρ

καθαρού βάρους // // // // ex 20.03 Α // Σμέρουρα // 1,30 // ex 20.05 Γ Ι β) // Μαρμελάδαι, πηκταί, μαρμελάδαι, πολτοί και πάσται από σμέουρα, άπαντα προκύπτοντα εκ βρασμού και περιέχοντα σάκχαριν 30 % επί πλέον του βάρους των // 2,40 // ex 20.05 Γ ΙΙ // Μαρμελάδαι, πηκταί, μαρμελάδαι, πολτοί και πάσται από σμέουρα, άπαντα προκύπτοντα εκ βρασμού και περιέχοντα σάκχαριν υπερβαίνουσαν το 13 % αλλ' ουχί το 30 % κατά βάρος // 0,90 // ex 20.06 Β Ι δ) // Αχλάδια // 0,90 // ex 20.06 Β Ι ε) 1 ββ) // Σμέουρα // 0,90 // // //

Άρθρο 4

Όταν μερικά από τα προϊόντα που υπάγονται σε μία διάκριση του Κοινού Δασμολογίου υπόκεινται μόνο στο καθεστώς των αδειών εισαγωγής, η αίτηση άδειας και η άδεια εισαγωγής πρέπει να περιλαμβάνουν, στο τετραγωνίδιο 7, την περιγραφή του προϊόντος αυτού και, στο 8, τη διάκριση του Κοινού Δασμολογίου, της οποίας προηγείται το «ex».

Η άδεια θα ισχύει για τα προϊόντα τα οποία περιγράφονται κατ' αυτόν τον τρόπο.

Άρθρο 5

1. Για τα προϊόντα που αναφέρονται στον παρακάτω πίνακα, η αίτηση και η άδεια εισαγωγής πρέπει να περιλαμβάνουν, στο τετραγωνίδιο 14, ένδειξη της χώρας καταγωγής:

1.2 // // // Κλάση του Κοινού

Δασμολογίου

// Περιγραφή εμπορευμάτων // // // ex 07.03 Ε // Μανιτάρια // ex 08.10 Α και ex 08.11 Ε // Φράουλαι και σμέουρα // 20.02 Α // Μανιτάρια // 20.02 Η // Μπιζέλια και φασολάκια // ex 20.03 // Σμέουρα // ex 20.05 Γ Ι β), Γ ΙΙ και Γ ΙΙΙ // Μαρμελάδαι, πηκταί, μαρμελάδαι, πολτοί και πάσται από σμέουρα, άπαντα προκύπτοντα εκ βρασμού, μετά ή άνευ προσθήκης σακχάρεως // ex 20.06 Β Ι ε), Β ΙΙ α) 8, Β ΙΙ β) 8

και Β ΙΙ γ) 1 δδ) // Σμέουρα // ex 20.06 Β ΙΙ γ) 2 ββ) // Σμέουρα (αλλά δίχως μίγματα σπόρων) // //

Η έκδοση της άδειας καθιστά υποχρεωτική την εισαγωγή από την αναφερόμενη χώρα καταγωγής.

2. Ο κάτοχος της άδειας μπορεί, μόνο μία φορά, να ζητήσει να αλλάξει η χώρα καταγωγής. Σ' αυτή την περίπτωση, ισχύουν οι εξής κανόνες:

α) Η αίτηση για αλλαγή της χώρας καταγωγής

- πρέπει να υποβάλλεται στο φορέα που εξέδωσε την αρχική άδεια,

- πρέπει να συνοδεύεται από την αρχική άδεια και κάθε απόσπασμα που έχει εκδοθεί,

- πρέπει να υπόκειται στις διατάξεις του άρθρου 12, του άρθρου 13 παράγραφος 1 και των άρθρων 14 και 15 του κανονισμού (ΕΟΚ) αριθ. 3183/80.

β) Ο φορέας που εκδίδει την άδεια πρέπει να κρατά την αρχική άδεια και κάθε απόσπασμά της και να εκδίδει αναπληρωματική άδεια και, αν χρειάζεται, ένα ή περισσότερα αναπληρωματικά αποσπάσματα.

Όμως, αν κατά το χρονικό διάστημα που χρειάζεται για να εκδοθεί η αναπληρωματική άδεια ανασταλεί η έκδοση αδειών για τη νέα χώρα καταγωγής, η αίτηση για αναπληρωματική άδεια θα απορριφθεί και η αρχική άδεια και, αν χρειάζεται, απόσπασμα ή αποσπάσματά της, θα επιστραφούν στον κάτοχό τους.

γ) Η αναπληρωματική άδεια και, αν χρειάζεται, το απόσπασμα ή τα αποσπάσματά της:

- εκδίδεται για ποσότητα προϊόντων η οποία, όταν προστεθεί και η ανοχή, αντιστοιχεί στη διαθέσιμη ποσότητα που αναφέρεται στο έγγραφο που αντικαθιστά,

- περιλαμβάνει στο τετραγωνίδιο 12 τον αριθμό του εγγράφου το οποίο αντικαθιστά,

- περιλαμβάνει στο τετραγωνίδιο 14 το όνομα της νέας χώρας καταγωγής,

- περιλαμβάνει στα άλλα τετραγωνίδια της ίδιες εισόδους με το έγγραφο που αντικαθιστά, και ιδίως την ίδια ημερομηνία λήξεως.

Άρθρο 6

1. Για:

- το χυμό τομάτας που υπάγεται στη διάκριση 20.07 Β ΙΙ του Κοινού Δασμολογίου, και

- τα ροδάκινα και τα αχλάδια των διακρίσεων 20.06 Β Ι και 20.06 Β ΙΙ του Κοινού Δασμολογίου,

ο αιτών μπορεί να αναφέρει, στο τετραγωνίδιο 8, της αίτησής του για άδεια εισαγωγής δύο δασμολογικές διακρίσεις, κατά τον ακόλουθο τρόπο:

ex 20.06 Β Ι δ) 1 αα) και ex 20.06 Β Ι δ) 1 ββ), ή

ex 20.06 Β Ι δ) 2 αα) και ex 20.06 Β Ι δ) 2 ββ), ή

20.06 Β ΙΙ α) 6 αα) και 20.06 Β ΙΙ α) 6 ββ), ή ex 20.06 Β ΙΙ α) 7 αα) και ex 20.06 Β ΙΙ α) 7 ββ), ή

20.06 Β ΙΙ β) 6 αα) και 20.06 Β ΙΙ β) 6 ββ), ή

20.06 Β ΙΙ β) 7 αα) 11 και 20.06 Β ΙΙ β) 7 ββ) 11, ή

20.07 Β ΙΙ α) 5 αα) και 20.07 Β ΙΙ β) 6 ββ), ή

20.07 Β ΙΙ α) 5 ββ) και 20.07 Β ΙΙ β) 6 γγ).

Οι δύο αυτές διακρίσεις που θα αναφέρονται στην αίτηση θα αναγράφονται στην άδεια εισαγωγής

2. Όταν ο αιτών κάνει χρήση των διατάξεων της παραγράφου 1 και τα ποσά της εγγύησης είναι διαφορετικά για τις δύο διακρίσεις, λαμβάνεται υπόψη το υψηλότερο ποσό εγγύησης.

3. Όταν, κατ' εφαρμογή της παραγράφου 1, ένα προϊόν που δεν υπόκειται σε εισφορά εισαγωγής εισάγεται με πιστοποιητικό που περιλαμβάνει προκαθορισμό της εισφοράς, θεωρείται ότι έχει τηρηθεί η υποχρέωση εισαγωγής με προκαθορισμό της εισφοράς.

Άρθρο 7

Για τα προϊόντα που αναφέρονται στον πίνακα που ακολουθεί, η αίτηση και η άδεια εισαγωγής περιλαμβάνουν στο σημείο 7, εκτός από την περιγραφή η οποία γίνεται σύμφωνα με την ονοματολογία του Κοινού Δασμολογίου, περιγραφή αντίστοιχη με την περιγραφή του κατωτέρω πίνακα και αναφορά στον αντίστοιχο κώδικα NIMEXE:

1.2.3 // // // // Κλάση του Κοινού

Δασμολογίου

// Κώδικας NIMEXE // Περιγραφή εμπορευμάτων

// // // // ex 08.10 Α // 08.10-11 // Φράουλαι // ex 08.10 Α // 08.10-15 // Σμέουρα // ex 08.11 Ε // 08.11-95 // Φράουλαι // ex 08.11 Ε // 08.11-96 // Σμέουρα // ex 20.02 Γ // 20.02-31 // Αποφλοιωμέναι τομάται // ex 20.02 Γ // 20.02-35 // Τομάται περιεκτικότητος κατά βάρος εις ξηράν ύλην ίσης ή ανωτέρας του 12 % και κατωτέρας ή ίσης του 30 % // ex 20.02 Γ // 20.02-37 // Τομάται περιεκτικότητος κατά βάρος εις ξηράν ύλην ανωτέρας του 30 % // ex 20.02 Η // 20.02-91 // Μπιζέλια // ex 20.02 Η // 20.02-95 // Φασολάκια // // //

Η άδεια αυτή ισχύει μόνο για τα παραπάνω προϊόντα.

Άρθρο 8

Για τα καλλιεργημένα μανιτάρια εν άλμη, που υπάγονται στη διάκριση 07.03 Ε του Κοινού Δασμολογίου, τα πιστοποιητικά εισαγωγής που προβλέπονται στον κανονισμό (ΕΟΚ) αριθ. 818/80 της Επιτροπής (1) θα αντικαταστήσουν το καθεστώς των αδειών εισαγωγής, κατά την περίοδο που εξακολουθούν να ισχύουν τα προστατευτικά μέτρα.

Άρθρο 9

Στις περιπτώσεις κατά τις οποίες η εγγύηση που αναφέρεται στο άρθρο 3 είναι μικρότερη από 1 ECU ανά 100 χιλιόγραμμα, κατά παρέκκλιση της τρίτης περίπτωσης του άρθρου 5 παράγραφος 1 του κανονισμού (ΕΟΚ) αριθ. 3183/80, δεν θα απαιτείται άδεια εισαγωγής για δραστηριότητες που αφορούν ποσότητα που δεν υπερβαίνει τα 500 χιλιόγραμμα.

ΚΕΦΑΛΑΙΟ ΙΙ

Πιστοποιητικά προκαθορισμού

Άρθρο 10

Με την επιφύλαξη των διατάξεων του άρθρου 2, τα πιστοποιητικά προκαθορισμού ισχύουν για περίοδο 5 μηνών από την ημέρα έκδοσής τους, όπως ορίζεται στο άρθρο 21 παράγραφος 1 του κανονισμού (ΕΟΚ) αριθ. 3183/80.

Άρθρο 11

Όταν το πιστοποιητικό προκαθορισμού εκδίδεται μόνο για ορισμένα προϊόντα που υπάγονται σε μία δασμολογική διάκριση, η αίτηση και το πιστοποιητικό περιλαμβάνουν στο τμήμα 7 περιγραφή των προϊόντων αυτών και στο τμήμα 8 τη δασμολογική διάκριση στην οποία προτάσσεται το «ex».

Το πιστοποιητικό ισχύει μόνο για τα προϊόντα που περιγράφονται κατ' αυτόν τον τρόπο.

Άρθρο 12

Όταν εισάγονται σ' ενα Κράτος μέλος χυμοί φρούτων που υπάγονται στην κλάση 20.07 του Κοινού Δασμολογίου, όπου υπόκεινται σε ποσοτικούς περιορισμούς, η ισχύς του πιστοποιητικού προκαθορισμού σ' αυτό το Κράτος μέλος προϋποθέτει την προσκόμιση κρατικού εγγράφου που να δηλώνει ότι έχει επιτραπεί η εισαγωγή.

Άρθρο 13

Με την επιφύλαξη των διατάξεων του άρθρου 3 παράγραφος 2, το ποσό της εγγύησης για τα πιστοποιητικά προκαθορισμού καθορίζεται για κάθε προϊόν ως εξής:

1.2.3 // // // // Κλάση

του Κοινού

Δασμολογίου

// Περιγραφή εμπορευμάτων

// Ποσοστό

σε LM 100 χγρ

καθαρού βάρους // // // // // // // ex 13.03 Β // Πηκτή // 0,18 // ex 20.01 // Λαχανικά, φυτά εδώδιμα και οπώραι, παρεσκευασμένα ή διατηρημένα δι' οξους ή οξεικού οξέος, μετά ή άνευ άλατος, αρτυμάτων, μουστάρδας ή σακχάρεως // 0,18 // ex 20.02 // Λαχανικά και φυτά εδώδιμα, παρεσκευασμένα ή διατηρημένα άνευ όξους ή οξεικού οξέος, μετά προσθήκης σακχάρεως // 0,18 // 20.03 // Οπώραι εις κατάστασιν καταψύξεως, μετά προσθήκης σακχάρεως // 0,70 // 20.04 // Οπώραι, φλοιοί οπωρών, φυτά και μέρη φυτών, σακχαρόπηκτα εστραγγισμένα, στιλπνής ή κρυσταλλικής εμφανίσεως // 1,80 // ex 20.05 // Πολτοί και πάστες οπωρών, γλυκά κουταλιού, πηκταί, μαρμελάδαι, άπαντα προκύπτοντα εκ βρασμού, μετά ή άνευ προσθήκης σακχάρεως: // // // Α. Πολτοί και πάστες μαρονίων (καστάνων) // 1,80 // // Β. Γλυκά κουταλιού και μαρμελάδα εσπεριδοειδών: // // // Ι. Περιεκτικότητος εις σάκχαρα ανωτέρας του 30 % κατά βάρος // 1,80 // // ΙΙ. Περιεκτικότητος εις σάκχαρα ανωτέρας του 13 % και κατωτέρας η ίσης του 30 % κατά βάρος // 0,30 // // ΙΙΙ. Έτερα // 0,30 // // Γ. Έτερα: // // // Ι. Περιεκτικότητος εις σάκχαρα ανωτέρας του 30 % κατά βάρος // 1,80 // // ΙΙ. Περιεκτικότητος εις σάκχαρα ανωτέρας του 13 % και κατωτέρας ή ίσης του 30 % κατά βάρος // 0,30 // // ΙΙΙ. Έτερα // 0,30 // ex 20.06 // Οπώραι άλλως παρεσκευασμέναι ή διατετηρημέναι, μετά προσθήκης σακχάρεως // 0,30 // ex 20.07 // Χυμοί οπωρών (συμπεριλαμβανομένου και του γλεύκους σταφυλών) ή λαχανικών, μη υποστάντες ζύμωσιν, άνευ προσθήκης αλκοόλης, μετά προσθήκης σακχάρεως: // // // (1) Περιεκτικότητος εις πρόσθετα σάκχαρα ανωτέρας του 30 % // 1,80 // // (2) Έτεροι // 0,30 // // //

Άρθρο 14

Για τα πιστοποιητικά για προϊόντα που υπάγονται στην κλάση 20.07 του Κοινού Δασμολογίου, πρέπει να γίνεται δεκτή ανοχή 0,03 σε σχέση με την ειδική δασμολογική ένδειξη που αφορά την πυκνότητα του προϊόντος.

Το πιστοποιητικό φέρει μία από τις ακόλουθες ενδείξεις στο τμήμα 20α, αν πρόκειται για εισαγωγές, και στο τμήμα 18α, αν πρόκειται για εξαγωγές:

- «Ανοχή πυκνότητας 0,03»

- «Tolerance for densitet paa 0,03»

- «Toleranzdichte 0,03»

- «Dichtheidstolerantie 0,03»

- «Density tolerance of 0,03»

- «Tolerance densite de 0,03»

- «Tolleranza dinsita 0,03».

Άρθρο 15

Σε περίπτωση προκαθορισμού της επιστροφής κατά την εξαγωγή, η αίτηση και το πιστοποιητικό φέρουν στο τμήμα 12 την ένδειξη του ή των βασικών προϊόντων (ζάχαρη, γλυκόζη, σιρόπι γλυκόζης) για τα οποία έχει προκαθοριστεί επιστροφή.

ΚΕΦΑΛΙΑΟ ΙΙΙ

Γενικές διατάξεις

Άρθρο 16

Κατά παρέκκλιση της πρώτης περίπτωσης του άρθρου 13 παράγραφος 4 του κανονισμού (ΕΟΚ) αριθ. 3183/80, δεν απαιτείται εγγύηση για άδεια εισαγωγής ή πιστοποιητικό προκαθορισμού που αφορά ποσότητα λιγότερη από 1 000 χιλιόγραμμα. Δεν ισχύουν οι διατάξεις της δεύτερης περίπτωσης του άρθρου 13 παράγραφος 4 του κανονισμού (ΕΟΚ) αριθ. 3183/80.

ΚΕΦΑΛΑΙΟ IV

Κοινοποιήσεις

Άρθρο 17

1. Τα Κράτη μέλη ανακοινώνουν στην Επιτροπή, το αργότερο στις 9 κάθε μήνα, τα εξής στοιχεία όσον αφορά τα προϊόντα για τα οποία εκδόθηκαν πιστοποιητικά προκαθορισμού και άδειες εισαγωγής τον προηγούμενο μήνα:

α) Άδειες εισαγωγής, με ή χωρίς προκαθορισμό της εισφοράς:

- ποσότητες, και

- για τα προϊόντα που αναφέρονται στο άρθρο 5, χώρα εισαγωγής,

ταξινομημένες σύμφωνα με την ονοματολογία του Κοινού Δασμολογίου ή, για τα προϊόντα που αναφέρονται στο άρθρο 7, σύμφωνα με τον κώδικα NIMEXE.

Τα προϊόντα που αναφέρονται στο άρθρο 6 περιλαμβάνονται στη διάκριση που πρωτοαναφέρθηκε.

β) Πιστοποιητικά προκαθορισμού για εισαγωγή, εκτός από αυτά που υπάγονται στην περίπτωση α):

ποσότητες, ταξινομημένες ανάλογα με την ονοματολογία του Κοινού Δασμολογίου.

γ) Πιστοποιητικά προκαθορισμού για εξαγωγή:

ποσότητες ταξινομημένες ανάλογα με την ονοματολογία του Κοινού Δασμολογίου.

2. Αν δεν εκδοθούν άδειες εισαγωγής ή πιστοποιητικά προκαθορισμού κατά τη διάρκεια ενός μήνα, το Κράτος μέλος πληροφορεί την Επιτροπή σχετικά το αργότερο στις 9 του επόμενου μήνα.

3. Κατά τη διάρκεια των περιόδων, κατά τις οποίες η Επιτροπή κάνει χρήση όσων προβλέπονται στο άρθρο 2 παράγραφος 2 και κατά παρέκκλιση από την παράγραφο 1, τα Κράτη μέλη ανακοινώνουν στην Επιτροπή τα στοιχεία που αναφέρονται στην παράγραφο 1 περίπτωση α) και αφορούν τις αιτήσεις πιστοποιητικών εισαγωγής, με τον ακόλουθο τρόπο:

- κάθε Τετάρτη, για τις αιτήσεις που κατατέθηκαν τη Δευτέρα και Τρίτη,

- κάθε Παρασκευή, για τις αιτήσεις που κατατέθηκαν την Τετάρτη και Πέμπτη,

- κάθε Δευτέρα, για τις αιτήσεις που κατατέθηκαν την Παρασκευή της προηγούμενης εβδομάδας.

ΚΕΦΑΛΑΙΟ V

Τελικές διατάξεις

Άρθρο 18

Καταργείται ο κανονισμός (ΕΟΚ) αριθ. 2104/75.

Άρθρο 19

Ο παρών κανονισμός αρχίζει να ισχύει την 1η Ιουνίου 1983.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.

Έγινε στις Βρυξέλλες, στις 20 Μαΐου 1983.

Για την Επιτροπή

Poul DALSAGER

Μέλος της Επιτροπής

(1) ΕΕ αριθ. L 73 της 21. 3. 1977, σ. 1.

(2) ΕΕ αριθ. L 118 της 5. 5. 1983, σ. 16.

(3) ΕΕ αριθ. L 214 της 12. 8. 1975, σ. 20.

(4) ΕΕ αριθ. L 298 της 26. 10. 1982, σ. 7.

(5) ΕΕ αριθ. L 338 της 13. 12. 1980, σ. 1.

(6) ΕΕ αριθ. L 283 της 6. 10. 1982, σ. 7.

(1) ΕΕ αριθ. L 89 της 2. 4. 1980, σ. 5.